CELEX: E2013P0006
Language: mt
Date: 2013-04-09 00:00:00
Title: Talba għal Opinjoni Konsultattiva mill-Qorti tal-EFTA minn Fürstliches Landgericht bid-data tad- 9 ta' April 2013 fil-kawża ta’ Metacom AG v Rechtsanwälte Zipper & Collegen (Il-Kawża E-6/13)

12.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 263/10
            
         Talba għal Opinjoni Konsultattiva mill-Qorti tal-EFTA minn Fürstliches Landgericht bid-data tad-9 ta' April 2013 fil-kawża ta’ Metacom AG v Rechtsanwälte Zipper & Collegen
   (Il-Kawża E-6/13)
   2013/C 263/11
   Permezz ta' ittra tad-9 ta' April 2013 saret talba għal Opinjoni Konsultattiva fil-Kawża Metacom AG v Rechtsanwälte Zipper & Collegen, lill-Qorti tal-EFTA minn Fürstliches Landgericht (Qorti tal-Ġustizzja tal-Prinċep, il-Liechtenstein), li waslet fir-Reġistru tal-Qorti fil-15 ta' April 2013, dwar id-domandi li ġejjin:
   
               1.
            
            
               Avukat Ewropew li jressaq proċedimenti fi Stat ieħor taż-ŻEE f’ismu stess u mhux skont il-mandat ta’ parti terza, jista' jiddependi fuq id-Direttiva tal-Kunsill 77/249/KEE tat-22 ta' Marzu 1977 biex jiġi ffaċilitat l-eżerċizzju effettiv mill-avukati tal-libertà biex jiġu pprovduti servizzi (1)?
            
         
               2.
            
            
               L-obbligu impost fuq l-avukati Ewropej li jinnotifikaw lill-awtoritajiet tal-Istat ospitanti (kif previst hawnhekk fl-Artikolu 59 tal-Att tal-Avukati tal-Liechtenstein (Rechtsanwaltsgesetz)) huwa kompatibbli mad-Direttiva 77/249/KEE u, b’mod partikolari, mal-Artikolu 7 ta’ dik id-Direttiva?
            
         
               3.
            
            
               Jekk il-mistoqsija 2 titwieġeb fl-affermattiv: Jekk titqies id-Direttiva 77/249/KEE, jista’ fin-nuqqas li tkun provduta notifika mill-avukat Ewropew involut fil-provvista ta' servizzi fl-Istat ospitanti jirriżulta fil-konsegwenza li l-avukat ikkonċernat ma jkunx jista' jitlob it-tariffi tal-avukati skont l-iskala tat-tariffi prevista fl-Istat ospitanti (fil-Liechtenstein it-tariffi stipulati fl-Att dwar it-Tariffi tal-Avukati (Gesetz über den Tarif für Rechtsanwälte und Rechtsagenten) u r-Regolament dwar it-Tariffi tal-Avukati (Verordnung über die Tarifansätze der Entlohnung für Rechtsanwälte und Rechtsagenten))?
            
         
               4.
            
            
               Meta avukat Ewropew involut fil-provvista ta’ servizzi jkun innotifika biss lill-awtoritajiet fl-Istat ospitanti biss f’data aktar tard, din in-notifika sussegwenti tista' tirriżulta fil-konsegwenza li l-avukat ikun jista’ jitlob biss it-tariffi skont l-iskala tat-tariffi prevista fl-Istat ospitanti biss fil-perjodu wara dik in-notifika imma mhux għall-passi proċedurali meħuda qabel dik id-data?
            
         
               5.
            
            
               Jekk titqies id-Direttiva 77/249/KEE, it-tweġiba għall-Mistoqsijiet 3 u 4 tkun tiddependi fuq jekk fil-bidu tal-proċedimenti l-qorti tal-Istat ospitanti rreferitx lill-avukat Ewropew involut fil-provvista ta’ servizzi għall-obbligu skont il-liġi ta’ dak l-Istat li jinnotifika lill-awtoritajiet?
            
         
      (1)  ĠU L 78, 26.3.1977, p. 17.